En as construccions tradicionals, as lenastras se gosaban refirmar con una gleba de buro en a base per a on contactan con o taranato de lastons u tolas sobre los que s'aguantan. En as rechions a on que as leneras no be fan si que arenisca, as lenastras més grans que se fan d'ixe material feban pesar muito os lenatos tradicionals, y ixo condicionaba la construcción de tot l'edificio, no só que la bastida d'o lenato, perque éste b'heba de poder aguantar muitas toneladas en alto. Per ixo, en As Fuevas de Sobrarbe, o Sarrablo y totz ixes lugars on a cheolochía d'o terreno no be deixa fer lenatos de pizarra, as casas grans son més robustas en tota la suya estructura que no en as valles d'o Pireneu axial que tienen pizarra.